## Suomen Pöytätennisliitto ry Pöytäkirja

LIITTOHALLITUKSEN KOKOUS

26.8.2020 kello 17.00

Paikka: Pitäjänmäki Sporttitalo ja etäkokous, Teams

Läsnä: Esko Heikkinen, Sonja Grefberg, Kimmo Pihkala, Kimmo Arenius, Matti Kurvinen, Teemu Oinas, Hannu Sihvo, Pasi Valasti, Taneli Keinonen, Mika Räsänen

1. Kokouksen avaus

* Puheenjohtaja avasi kokouksen 17:02

1. Kokouksen laillisuus

* Kokous todettiin päätösvaltaiseksi

1. Esityslistan hyväksyminen

* Esityslista hyväksyttiin

1. Edellisen kokouksen pöytäkirjan hyväksyminen

* Edellisen kokouksen pöytäkirja hyväksyttiin

1. Valiokuntien ajankohtaiset asiat

* HUV:
* EM-kisat siirretty ja EM-karsinnan tilanne on epävarma
* HUY:n kesälajien kesälajien tuki-ja kehitysprosessi on käynnistynyt. Tietojen keräämisen aikataulu 19.8-15.10, liittojen lajipaneelit pääosin lokakuussa ja tukipäätökset marraskuun lopussa. Mika Räsänen valmistelee esitystä HUY:lle yhdessä liiton valiokunnan sekä valmentajien kanssa.
* Kv.asiat
* ETTU:n vaalit lähestyy ja useampi maa on lähestynyt kannatuskirjeillä maiden liittoja. SPTL tekee oman kirjeensä Sonja Grefbergin puolesta
* Paravaliokunta:
* Parajoukkue on järjestänyt pari leiriä ja harjoitellut tehokkaasti. Kimmo Jokinen ja Iivari Hartikainen ovat olleet mukana leireillä
* Para SM järjestetään 19.9
* Valmennusvaliokunta:
* Valiokunta on keskustellut järjestettävistä koulutuksista. Osa koulutuksista toteutetaan etäyhteydellä. Lisäksi on suunniteltu säännöllisiä valmentajailtoja, joihin on tavoitteena saada mukaan aktiivisia valmentajia keskustelemaan.
* Junioreiden Top-kisan yhteydessä järjestetään valmentajapäivä
* Seuravaliokunta:
* Seurapäivä järjestetään etäyhteydellä 25.9, Henri Pelkonen suunnittelee ohjelmaa
* Nappulahanke 2007- ja myöhemmin syntyneille on käynnistymässä. Aluksi järjestetään syksyllä yksi alueleiri Oulussa ja toinen Espoossa, lisäksi keväällä yhteinen leiri
* Viime kaudella toteutettu lisenssikilpailu järjestetään samoilla säännöillä myös tulevalla kaudella
* IT:
* Palvelinpäivityksen yhteydessä tulleita liiton sivujen ongelmia on korjattu. Tulosten syötössä on vielä pieniä ongelmia, jotka pyritään korjaamaan lähiaikoina.
* Sarjajärjestelmien muutoksiin liittyvä päivitys on tulossa ennen ensimmäisiä sarjakierroksia
* Skannattujen pt-lehtien siirto toteutetaan lähiaikoina
* Kilpailun vetosoftaa ollaan kehittämässä, mukaan tulee enemmän reaaliaikaista seurantaa mahdollistavia toimintoja
* Työvaliokunta:
* Ruskeasuolle on tullut Stigan sopimuksen myötä 6 pöytää ja neljä tulee lisää lähiaikoina
* Liittokokoukseen liittyvää etäosallistumismahdollisuutta on selvitetty
* Kansainvälisiin kokouksiin liittyvistä äänestyksistä on keskusteltu lähinnä Eskon, Sonjan ja Mikan kesken
* Veteraanivaliokunta:
* Veteraanien TOP järjestetään 29.8. Kisaan on pyynnöstä selvitetty myös naisten luokan järjestämistä mutta tällä kertaa sitä ei pystytä järjestämään.
* Kilpailuvaliokunta:
* Juha Julmala mukaan valiokuntaan
* Kilpailukalenteri on liiton sivuilla
* Liiton koronaohjeistusta on tehty
* 4.- 6.divisioonien ilmoittautumisaika päättyy elokuun lopussa
* Ulkomaalaisten ja ulkomailla asuvien pelaaminen Suomessa on mahdollista ainoastaan THL:n karanteenitoimenpiteitä noudattaen.
* Ensimmäisten kilpailuiden kutsuja on julkaistu liiton sivuilla

1. Liiton taloustilanne

* Esiteltiin liiton taloustilanne heinäkuun loppuun saakka. Loppuvuodelle tuloja on tulossa mm. toisesta OKM:n erästä sekä lisenssi- ja sarjamaksuista.
* Ensi vuoden budjetin ja toimintasuunnitelman tekemistä aloitetaan ja valiokuntien puheenjohtajat lähettävät omat suunnitelmansa Mika Räsäselle syyskuun loppuun mennessä.

1. Kauden avaaminen ja koronan vaikutukset

* Kotimainen kilpailukausi avataan normaalisti turvallisuutta noudattaen.
* Lajiesittelyt ovat syksyn osalta pääosin peruuntuneet vallitsevan tilanteen vuoksi, samoin kansainväliset turnaukset. Peruuntumisten johdosta Taneli Keinosen ja Mattias Bergkvistin työaikaa on osin myyty seuroille, lisäksi leirejä järjestetään syksyllä enemmän. Samuli Soine liittyy liiton valmentajaryhmään tuntikorvauksella.

1. EM kisan siirto ja EM-karsinta

* EM-kilpailut on siirretty ja uudeksi ajankohdaksi on ehdotettu toukokuuta 2021. Kansainvälinen kalenteri on kuitenkin keväällä ruuhkautunut useiden siirtojen myötä eikä siirron päivämäärät ole vielä varmoja
* EM-karsinta pitäisi järjestää lokakuussa. Vallitsevan tilanteen vuoksi on erittäin epätodennäköistä että karsintoja pystytään järjestämään. Miesten lohkossa pelaavista maista Skotlannin joukkueen saaminen Suomeen on erittäin haastavaa.

1. Finlandia Open

* Finlandia Openin järjestäminen näyttää hyvin epätodennäköiseltä. Matkustus- ja kokoontumisrajoitukset asettavat kilpailun järjestämiselle isoja haasteita. Tilannetta seurataan, päätöksiä tehdään seuraavan kokouksen yhteydessä.

1. PT- lehti 3/20

* Lehteen ei ole tullut kovin paljon juttuaiheita. Lehden deadline on syyskuun 18. Lehdessä käydään läpi mm. kauden avausta ja sarjaspekulointeja sekä jatketaan juttusarjaa suomalaisista ulkomailla, joka alkoi edellisessä lehdessä.

1. Muut asiat  
   - Käytiin läpi sääntötäsmennys liittyen ulkomaalaisten pelaamiseen Suomen sarjoissa:

Alempien sarjojen ulkomaalaisen pelaajan ilmoittamisen takaraja on ennen joukkueen ensimmäistä peliä, 1.divisioonan ja SM-sarjan osalta ilmoittautumisen takaraja on 31.8. Keskusteltiin onko mahdollista ilmoittaa ulkomaalainen alemman sarjan peliin esim. marraskuussa ja käyttää pelaajaa SM-sarjassa tai 1.divisioonassa myöhemmin kauden aikana. Todettiin, että SM-sarjaa ja 1.divisioonaa koskeva aikaraja 31.8 koskee myös alemmissa sarjoissa pelaavia ulkomaalaisia.

* Valtuutettiin Martti Autio edistämään naisten 1-luokan saamista Pariisin Olympialaisiin. Autio voi liiton valtuutuksella toimia asian suhteen mm. Paralympiakomitean ja ITTF:n suuntaan
* Päätettiin järjestää ylimääräinen liittokokous, jossa aiheena on etäosallistumisen salliminen jatkossa liiton vuosikokouksiin sekä valtakirjamäärien rajaaminen yhteen per osallistuja. Kimmo Arenius valmistelee sääntömuutosehdotuksen kokouskutsuun. Ylimääräinen liittokokous on tarkoitus järjestää 11.10.

1. Seuraavat kokoukset

* Seuraava kokous järjestetään 30.9 klo 17

1. Kokouksen päättäminen

* Puheenjohtaja päätti kokouksen klo 19:00